### Beslutningstema

På baggrund af en tidligere temadrøftelse samt vedtagne ændringer skal der under dette punkt tages stilling til en revideret kompetenceplan for Teknik- og Miljøudvalget.

### Historik

Delegations- og kompetenceplaner for alle udvalg blev revideret og godkendt i starten af 2022.

I marts 2023 blev Teknik- og Miljøudvalgets kompetenceplan ændret i forhold til køb og salg af ejendomme og grunde.

I maj 2024 blev Teknik- og Miljøudvalgets kompetenceplan ændret i forhold til vedtagelse af vandløbsregulativer og tilhørende miljørapporter.

### Sagsfremstilling

Teknik- og Miljøudvalget har i en temadrøftelse gennemgået den gældende kompetenceplan og samlet op på de foreløbige erfaringer. Der er generelt gode erfaringer i praksis med fordelingen af beslutningskompetencen. Udvalget lægger særlig vægt på, at kompetenceplanen skal understøtte behovet for løbende orientering fra forvaltningen i relevante sager. Udvalget har desuden nogle konkrete forslag til ændringer i beslutningskompetencen for en række opgaver. Forslagene oplistes nedenfor under væsentlige indholdsmæssige ændringer.

Temadrøftelsen samt vedtagne ændringer i 2023 og 2024 har også givet en anledning til en række redaktionelle opdateringer:

* Præcisering af lovmæssige begreber eller ordlyden af enkelte opgaver
* Konsekvensrettelse af planen, så den afspejler vedtagne ændringer og alene rummer de opgaver, hvor udvalget har beslutningskompetence eller anden rolle.

Udkast til en revideret kompetenceplan er vedhæftet. Indhold, der foreslås slettet, er markeret med rød. Indhold, der foreslås tilføjet, er markeret med grøn. Øvrigt indhold er uændret.

Væsentlige indholdsmæssige ændringer:

* Lov om Miljøbeskyttelse: Beslutningskompetencen vedr. pålæg efter Miljøbeskyttelsesloven § 26 delegeres fra Kommunalbestyrelsen til Teknik- og Miljøudvalget. (side 5)
* Lov om Naturbeskyttelse: Teknik- og Miljøudvalget orienteres om afslag ift. Lov om naturbeskyttelse. (side 6)
* Lov om Planlægning: Nyt afsnit om projektskitser og udviklingsønsker tilføjes. Teknik- og Miljøudvalget orienteres herom. (side 7)

* Lov om Planlægning: B rettes til O jf. fordelingen af beslutningskompetence mellem Teknik- og Miljøudvalget og Klima-, Vækst- og Udviklingsudvalget. (side 7)

* Kommunale ejendomme, bygningsvedligeholdelse: Teknik- og Miljøudvalget orienteres om Bygningsvedligehold og Gunhild Svendsen. (side 10)
* Kommunale ejendomme, energi: Teknik og Miljøudvalget delegeres indstillingskompetence vedr. energibudgetter. (side 10)

Redaktionelle ændringer:

* Afsnittet "Generelt": To opgaver slettes, idet opgaverne fremgår på Økonomiudvalgets kompetenceplan. (side 4)

* Afsnittet "Generelt": Notefeltet vedr. forslag til kommuneplantillæg mm. præciseres med henblik på tydeliggørelse af kompetencefordelingen mellem Teknik- og Miljøudvalget og Klima-, Vækst- og Udviklingsudvalget. (side 4)
* Lov om vandløb: Opdateret med vedtaget ændring i beslutningskompetencen til vedtagelse af vandløbsregulativer (side 6)
  Lov om Planlægning: Formulering af opgave vedr. dispensation/tilladelse i tilfælde af negative høringssvar præciseret. (side 7)

* Lov om miljøvurdering af planer og programmer (VVM): Afsnittet er præciseret med de gældende begreber i lovgivningen. (side 8)

* Lov om miljøvurdering af planer og programmer (VVM): Afsnittet er opdateret med vedtaget ændring i beslutningskompetencen til miljørapporter ifm. vandløbsregulativer (side 8)

* Campingreglement og sommerhusloven: Hele afsnittet slettes, idet opgaven administreres af forvaltningen. Udvalget har ikke beslutningskompetence eller anden rolle. Opgaven vedrørende afslag af andre grunde er omfattet under "Generelt". (side 8)
* Museumsloven: Hele afsnittet slettes, idet opgaven administreres af forvaltningen. Udvalget har ikke beslutningskompetence eller anden rolle. (side 8)
* Køb og salg: Opgaver, hvor udvalget ikke har beslutningskompetence eller anden rolle, slettes. (side 9-10)

### Indstilling Direktionen indstiller,

|  |  |
| --- | --- |
| at | den reviderede kompetenceplan for Teknik- og Miljøudvalget godkendes, |
| at | kompetenceplanerne for Klima-, Vækst- og Udviklingsudvalget og Økonomiudvalget konsekvensrettes for så vidt angår beslutningskompetence vedr. Lov om miljøbeskyttelse, Lov om planlægning samt kommunale ejendomme (energi), og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 11. juni 2024, pkt. 5:

Indstillingen anbefales.

Beslutning fra Økonomiudvalget, 20. juni 2024, pkt. 19:

Indstillingen anbefales.

Bettina Jakobsen og Ivan Schou deltog ikke i mødet.

### Beslutning

Indstillingen godkendt.